Asiyesikia la mkuu huvunjika guu

ASIYESIKIA LA MKUU HUVUNJIKA GUU 
Methali hii ina maana kwamba wale wanaopewa nasaha na wavyele wao na kuchukulia mzaha hufilkwa na makubwa. Maria ni msichana mrembo mithili ya tausi. Yeye ni mwanafunzi wa kidato cha pili. Wavyele wake walikuwa wakimpa nasaha kuhusu kutembea na marafiki 
wasio na nidhamu bali alikuwa akiona kwamba anaimbiwa wimbo. Alichukulia mzaha tu bila kujua kwamba mzaha mzaha huhutumbuka usaha.
Kwa kuwa sikio la kufa halisikii dawa, Maria alitoroka nyumbani kwao na kwenda kwa rafiki yake aitwaye Safia. Safia alikuwa mkaidi, mzembe na hata zumbukuku. 
Alipofika kwa kina Safia, waliambatana kama mtu na kivuli chake hadi mbuga za wanyama. Njiani walikutana na mwanadume wawili weusi mithili ya kaa la moto. 
Maria na Safia walijaribu kukimbia bali wale ndume walikuwa na misuli ambayo wasingemaliza hata dakika moja. Marafiki hawa walisimama wima na kutetemeka tem tem mithili ya kondoo aliye na manyoya haba. 
Baada ya sekunde, ndume hao waliwanyemelea polepole kama kobe na kuwashika kutumia viganja vyao vigumu kama mawe. Marafiki hawa walishangaa na kubungaa bila kujua cha kufanya. Walitulia tuli mithili ya maji mtungini. Sauti lilitoka kwa ndume moja likisikika, Nyinyi mnaaend wapi? Bila kujibu swali lil balagha, janadume moja lilimzaba kofi Maria hadi akaanguka sakafuni pu! Meno yale ya mdomo wa juu yalipukutika yote. Maria alitoa kilio cha majonzi lakini hakuna mtu aliyemhurumia.
Kwa bahati nzuri, upande wa kulia kulikuwa na vijana watatu waliokuwa wakikata miti. Vijana wale waliposikia kilio hicho walikimbia kama swars kuelekea upande wa Maria. 
Baada ya sekunde majanadume wale walitimua mbio timu timu kuelekea upande wa magharibi. Maria na Safia walijawa na huzuni tele. Lakini wale vijana, waliwabembelezana kuwapa nasaha kuhusu tendo lililotokea. 
Maria na safia walibebwa hobelahobela hadi nyumbani kwao. Walipofika nyumbani walikuwa wamejawa na haya tele. Waliangalia wazazi wao kwa hali ya huruma bali hawakujali mambo hayo kwasababu msiba wa kujitakia hauna kilio. Hapo ndipo Maria na Safia walipata funzo kwamba asiyesikia la mkuu huvunjika guu.